Bürgermusse
Bürgermusse oli linnakodanike klubi nimetus mõnes Baltimaade linnas. Tuntuim Bürgermusse asutati Tartus 1791. aastal , teised samanimelised klubid tegutsesid Pärnus (1790), Paides (1796), Viljandis (1800) ja Kuressaares (1811). Tartu Bürgermusse maja asus kesklinnas Uue-Turu tänavas. Maja hävis Teises maailmasõjas. 15.–18. oktoober (vkj 3.–6. oktoober) 1857 toimus maja juures Baltimaade esimene suurem põllumajandus- ja käsitöönäitus.